Τορτίγια με φυστικοβούτυρο και κυδωνόπαστο
Η τορτίγια με φυστικοβούτυρο και κυδωνόπαστο είναι η πιο γρήγορη και νόστιμη λύση όταν λαχταράμε ένα γλυκό σνακ.
2 μεγάλες τορτίγιες, 4 κουτ. σούπας φυστικοβούτυρο , 90 - 100 γρ. κυδωνόπαστο (σε παντοπωλεία, κάβες και ξηροκαρπάδικα. εναλλακτικά, βάζουμε γλυκό κυδώνι, καλά στραγγισμένο και πολτοποιημένο σε πολυκόφτη), 2 κουτ. σούπας μούσλι ή αμύγδαλο φιλέ (προαιρετικά)
Για να φτιάξουμε τορτίγια με φυστικοβούτυρο και κυδωνόπαστο, αρχικά αλείφουμε τις τορτίγιες με το κυδωνόπαστο και μετά με το φυστικοβούτυρο. Επειδή κολλάνε και τα δύο υλικά, ίσως μας δυσκολέψει ελαφρώς. Δεν πειράζει, όμως, να ανακατευτούν οι στρώσεις. Σκορπίζουμε το μούσλι ή το αμύγδαλο, αν βάλουμε, τυλίγουμε σε ρολό και κόβουμε σε ροδέλες. Σερβίρουμε την τορτίγια σε πιατέλα.
Κυδώνι